armvectores/hy_wikipedia_2023 huggingface dataset:
Ինգրիդ Բիսու

Ինգրիդ Բիսու (ռումիներեն՝ Ingrid Bisu, սեպտեմբերի 15, 1987(1987-09-15), Բուխարեստ, Ռումինիա), ռումինացի դերասանուհի, մոդել և պրոդյուսեր։ Առավել հայտնի է Անկայի դերով Մարեն Ադեի «Թոնի Էրդման» ֆիլմում, որը հեղինակավոր մի շարք մրցանակներ է ստացել։


== Կենսագրություն ==
Ինգրիդ Բիսուն ծնվել է 1987 թվականի սեպտեմբերի 15-ին Բուխարեստում՝ ռումինագերմանական ընտանիքում։ Մեծացել է Ռումինիայի գերմանական համայքնում, սովորել Բուխարեստի գերմանական մանկապարտեզում, դպրոցում և քոլեջում։


== Կարիերա ==
2003 թվականին, տասնվեց տարեկան հասակում, Ինգրիդը «Cool Girl» պատանեկան ամսագրի ամանորի գլխավոր հերոսուհին է դառնում։ Դրանից հետո դառնում է Orange S.A.. հեռահաղորդակցման ընկերության գովազդային հերոսուհին։ Նրա դերը ցուցադրվեց Իսրայելում և Ռումինիայում։
Կինոյում Բիսուի դեբյուտը կայացել է 2005 թվականին․ նա էպիզոդային դերով հանդես եկավ Ուվե Բոլլի «Բլադրեյն» ֆիլմում՝ խաղալով Բեն Քինգսլիի հետ։ 2006 թվականին գլխավոր դեր է խաղում ռումինական «Ցավի աշխարհ» ֆիլմում, որտեղ նրան ուշադրություն է դարձնում Քրիստիան Մունջիուն՝ կանչելով Ինգրիդին խաղալու իր ալմանախում, որը կոչվում է«Ոսկեդարի հեքիաթներ»։ Սա առիթ հանդիսացավ, որ Ինգրիդ Բիսուն համաշխարհային ճանաչում ստանա և խաղա հայտնի ռեժիսորներ Կլոդ Լելուշի, Թեո Փիրի, Մարեն Ադեի ֆիլմերում։
Այսօր դերասանուհին ապրում է Կալիֆոռնիայում։


== Ֆիլմագրություն ==
Բլադրեյն (2005) - երիտասարդ աղջիկ
Ցավի աշխարհ (2006) - Ալիսա
Սպանդանոց (2009) - աղջիկ դագաղում
Ոսկեդարի հեքիաթներ - (2009)
Հո, հո, հո (2009) - մկանուտ տղայի ընկերուհի
Երիդասարդ ռազմիկի դիմանկարը (2010) - Մաթիլդա
Եվա (2010) - Եվայի ընկերուհին
Ծայրամաս (2010) - Սելենա
Կինը և տղամարդիկ (2010) - ընկերուհի № 2
Ռոքսանա (2013) - Վիկտորի ընկերուհին
Չար արքայազնը (2013) - Միներվա
Զրոյի թեորեմը (2013) - աշխատակցուհի (տիտրերում նշված չէ)
Բոշ (2016) - ակումբի տնօրեն (տիտրերում նշված չէ)
Թոնի Էրդման (2016) - Անկա


== Ծանոթագրություններ ==


== Արտաքին հղումներ ==
Ингрид Бису (անգլ.) Internet Movie Database կայքում
Ингрид Бису Ինստագրամում
'Toni Erdmann': Cannes Review
Ժիհան Իբրահիմ

Ժիհան Իբրահիմ (նաև Ժիժի Իբրահիմ, անգլ.՝ Gigi Ibrahim, արաբ․՝ جيجي إبراهيم‎‎, փետրվարի 12, 1988(1988-02-12), Լոնգ Բիչ, Լոս Անջելես շրջան, Կալիֆոռնիա, ԱՄՆ), սոցիալիստական շարժման եգիպտացի ակտիվիստ, լրագրող և բլոգեր։ Նա «քաղաքացիական լրագրողների» նոր սերնդի վառ ներկայացուցիչն է, որը 2011 թվականի Եգիպտական հեղափոխական իրադարձությունների ընթացքում սոցիալական կայքերն օգտագործել է Թահրիրի հրապարակում տեղի ունեցող դեպքերի մասին տեղեկացնելու համար։


== Գործունեություն ==
14 տարեկանից ապրել է ԱՄՆ-ում (2002-2008 թվականներին), որտեղ մասնակցել է հակապատերազմական բողոքներին, ներգաղթի մասին օրենքին դեմ հանդես եկող և ոստիկանների կողմից հետապնդվող գաղթականներին օգնող խմբի գործունեությանը։ Ավարտել է Կահիրեի ամերիկյան համալսարանը՝ ստանալով գիտական աստիճան «քաղաքագիտության» բնագավառում։
Մինչև համալսարան ընդունվելը Ժիժի Իբրահիմն առնչություն չի ունեցել աշխատավորների շարժման և ընդդիմության բողոքների հետ։ Նա «ձախ» շարժման մեջ ներգրավվել է «Սոցիալական մոբիլիզացիան ավտորիտար վարչակարգի պայմաններում» դասախոսությունների շնորհիվ, որը կարդում էր լրագրող և ակտիվիստ-տրոցկիստ Հոսսամ էլ-Համալավին։ Վերջինս հետագայում դարձել է նրա ամուսինը։
Անդամակցելով Միջազգային սոցիալիստական միտում քլիֆյան ինտերնացիոնալի «Հեղափոխական սոցիալիստներ» եգիպտական բաժանմունքին՝ Ժիժի Իբրահիմը մասնակցել է 2009-2010 թվականների քաղաքական ցույցերին։ Եղել է 2011 թվականի հունվարի 25-ին Թահրիրի հրապարակի հավաքի նախաձեռնողներից։ Այն կատալիզատոր էր ծառայում Հոսնի Մուբարաքի դեմ զանգվածային ժողովրդական շարժման համար։
Միևնույն ժամանակ նա քննադատել է Վաիլ Գոնիմի նման ընդդիմադիր ակտիվիստներին՝ նախագահի պաշտոնանկության մասին հայտարարությունից հետո ժողովրդին ոգևորության կոչ անելով և պահանջելով համակարգային փոփոխություններ Եգիպտոսի սոցիալ-տնտեսական ու քաղաքական համակարգերում, ոստիկանության կամայականությունների դադարեցում և ձեռնարկությունների հանձնում աշխատավորներին։
Ժիժի Իբրահիմի և մի շարք «ֆեյսբուքյան հեղափոխականների»՝ որպես «Թահրիրի հրապարակի լիդերների» լուսանկարները տեղադրվել են «Թայմ» ամսագրի շապիկին։ Հետագայում Ժիժի Իբրահիմն իր համերաշխությունն է արտահայտել արտասահմանում տեղի ունեցող սոցիալական մի շարք շարժումներին, մասնավորապես, Մեծ Բրիտանիայում մասնակցել է ուսանողական ցույցերին։


== Ծանոթագրություններ ==


== Արտաքին հղումներ ==
Gigi's Revolution by Inigo Gilmore
Gigi Ibrahim's blog
Gigi Ibrahim Archived 2011-09-04 at the Wayback Machine. on Al Jazeera
Gigi Ibrahim's interview on The Daily Show
Gigi's Revolution by Inigo Gilmore on Public Broadcasting Service
Fear No More: Power of the People interview by Phil England in New Internationalist
Շարադասություն

Շարադասություն, քերականական արտահայտման միջոցներից մեկը։ Շարադասությունը բառական միավորների՝ յուրաքանչյուր լեզվի ներքին օրինաչափություններից բխող դասավորության ընդունված կարգն է նախադասություններում և բառակապակցություններում։ Ունի քերականական ու ոճաիմաստային դրսևորումներ։ Լեզուների տարբեր խմբերում շարադասությունը կարող է լինել կայուն և ազատ։ Անջատական ու վերլուծական լեզուներում (չինարեն, անգլերեն, ֆրանսերեն և այլն) շարադասությունը կայուն է և մեծ դեր ունի քերականական իմաստներն արտահայտելու գործում։ Բառերի դիրքով կարող է որոշվել նախադասության մեջ նրանց ունեցած պաշտոնը, խոսքամասային պատկանելությունը, ինչպես նաև նախադասությունների բնույթը։ Կցական (տես Կցական Լեզուներ) և թեքական (տես Թեքական լեզուներ), ընդհանրապես համադրական լեզուներում (հայերեն, ռուսերեն և այլն) շարադասությունը հիմնականում ազատ է՝ սերտորեն կապված հնչերանգի և տրամաբանական շեշտի հետ, որի շնորհիվ էլ նախադասություն կազմող միավորները և նախադասություններն օժտվում են ոճական բազմաթիվ կիրառություններով։ Այդ ազատությունը կամայական չէ։ Լեզուները որքան անջատականից անցնում են կցականի կամ թեքականի, այնքան շարադասության քերականական դերը նվազում է և, ընդհակառակը, որքան համադրականությունից անցնում են վերլուծականության, այնքան շարադասության դերն աճում է։ Շարադասությունը սոսկ ենթակայի ու ստորոգյալի և լրացման ու լրացյալի իրար նկատմամբ ունեցած դիրքավորում չէ, այլև նախադասություն կազմող միավորների ցանկացած հնարավոր դիրքային հարաբերություն։
The Instrumentalist

«Ինստրումենտալիստ» (անգլ.՝ The Instrumentalist, անգլերեն նշանակում է «գործիքավորող»), ամերիկյան ամսագիր է երաժշտության մանկավարժների համար՝ կենտրոնանալով դպրոցական խմբի և նվագախմբի վրա, ինչպես նաև կատարող արտիստների և կոմպոզիտորների վրա։ Հիմնադրվել է Տրաուգոտ Ռոհների կողմից (1906-1991 թթ.)։ Դրա առաջին հրատարակությունը եղել է 1946 թվականի սեպտեմբեր/հոկտեմբեր ամիսներին։ Նրա սկզբնական հասցեն եղել է Գլեն Էլլինում, Իլինոյս։ Ներկայիս հոլդինգային ընկերությունը՝ The Instrumentalist Publishing Co.-ն Իլինոյսի կորպորացիա է, որը հիմնված է Նորթֆիլդում, Իլինոյս, և ղեկավարվում է Ջեյմս (Ջիմ) Տրաուգոտ Ռոհների (ծնված 1940 թ.), Նախագահի և նրա երկու երեխաների՝ Էնն Ռոներ Կալիսի և Ջեյմս Մեթյու Ռոհների կողմից։ Նրանք համապատասխանաբար հրատարակիչն են, հրատարակչի օգնականն ու խմբագիրը։ «Ինստրումենտալիստ»-ը հրատարակում է տարեկան 10 թողարկում, սակայն իրավունք է վերապահում փոփոխել թողարկումների քանակը, ներառյալ ցանկացած ֆորմատի դադարեցում և բաժանորդագրության բաշխման եղանակի փոխարինում և/կամ փոփոխում։


= Ծանոթագրություններ =


= Արտաքին հղումներ =
Պաշտոնական կայք (անգլերեն)
Գենուտի լեռներ

Գենուտի լեռներ, լեռներ Հայաստանի Արարատի, Վայոց ձորի մարզի և Ադրբեջանի Նախիջևանի սահմանագլխին։ Գեղամա լեռների հարավ–արևմուտյան ճյուղավորությունը՝ սկսած Գնդասարից։ Ամենաբարձր գագաթը Գենուտ լեռն է՝ 2066 մ։


== Ծանոթագրություններ ==
Աբուստա

Աբուստա, գյուղ Արևմտյան Հայաստանում, Էրզրումի վիլայեթի Բաբերդի գավառակում` Ճորոխ գետի ձախ հովտում` անտառապատ վայրում։
XX դարի սկզբում ուներ 15 տուն թուրք բնակիչ։ Բնակչությունն զբաղվում էր անասնապահությամբ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սամբրայի ամրոց

Սամբրայի ամրոց (իսպ.՝ Castillo de Zambra), փոքրիկ բերդ կամ ամրոց է, որը գտնվում է Իսպանիայի Անդալուզիա տարածաշրջանի Կորդոբա պրովինցիայում` Ռուտե գավառի Սամբրիա բնակավայրի մոտ։
1985 թվականի հունիսի 25-ին Իսպանիայի մշակույթի նախարարության կողմից Սամբրայի ամրոցն ընդգրկվել է Իսպանիայի պատմական արժեք ունեցող հուշարձանների ցանկի մեջ՝ RI-51-0011639 գրանցման համարի տակ։


== Նկարագրություն ==
Ներկայումս ամրոցը կիսավեր վիճակում է։ Կառուցված է ժայռի գագաթի վրա։ Պահպանվել է պարսպաշարից մի հատված, մեծարման աշտարակի, պածտպանողական աշտարակների և գմբեթավոր դահլիճի ավերակները։ Պատերի բարձրությունը 30 մ էր։ Պատրաստված է անմշակ քարերից։


== Ծանոթագրություններ ==


== Արտաքին հղումներ ==
Cordobapedia, Castillo de Zambra
MonumentalNet, Castillo de Zambra(չաշխատող հղում)
Լինովիցա

Լինովիցա (ուկրաիներեն՝ Линовиця), քաղաքատիպ ավան Ուկրաինայի Չեռնիգովի մարզի Պրիլուկիի շրջանում։
2008 թվականի տվյալներով Լինովիցա քաղաքատիպ ավանում բնակվում էր 2 729 մարդ։ Բնակավայրը զբաղեցնում է 7,64 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
1420

1420 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1420 թվականն է, 
XV դարի 20-րդ տարին։


== Դեպքեր ==


== Ծնունդներ ==


== Մահեր ==
Գրիգոր Ը Խանձողատ, Ամենայն Հայոց կաթողիկոս 1411 թվականից՝ Հակոբ Գ Սսեցու դավադրական սպանությունից հետո
Cameltoe

Cameltoe կամ Camel toe (բառացի՝ ուղտի ոտք), անգլերենում տարածված սլենգ, որն օգտագործում են հագուստի տակից ընդգծված կնոջ սեռական մեծ շուրթերի համար։ Կնոջ անատոմիական կառուցվածքի և մարմնի այդ հատվածը ծածկող հագուստի առանձնահատկություններով պայմանավորված կոնքագոտու ստորին հատվածը և ցայլքը կարող են ընդգծվել՝ հիշեցնելով ուղտի ոտքը։ «Cameltoe»-ն սովորաբար երևում է մարմնին ամուր հպված հագուստ կրելու արդյունքում, ինչպիսին շորտերը և լողազգեստներն են։
Մի շարք դեպքերում «Cameltoe»-ն մեդիայում կամ հանրությանը ցուցադրելը տարաբնույթ քննադատություններ է առաջացրել։


== Ծանոթագրություններ ==
Ռայսկոե (քաղաքատիպ ավան, Ուկրաինա)

Անվան այլ կիրառումների համար տե՛ս՝ ՌայսկոեՌայսկոե (ուկրաիներեն՝ Райське), քաղաքատիպ ավան Ուկրաինայի Դոնեցկի մարզի Դրուժկովկայի քաղաքային խորհուրդում։
2012 թվականի տվյալներով Ռայսկոե քաղաքատիպ ավանում բնակվում էր 931 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Bayer

Bayer, գերմանական քիմիական ընկերություն։ Հիմնադրվել է 1863 թվականին։ Շտաբ-բնակարանը գտնվում է Լևերկուզենում։ Ընկերությունը ունի 111400 աշխատակից։


== Ծանոթագրություններ ==


== Արտաքին հղումներ ==
Պաշտոնական կայքը
Կինտո (տեղական ինքնակառավարման մարմին)

Կինտո (իսպ.՝ Quinto), տեղական ինքնակառավարման մարմին Իսպանիայում, մտնում է Սարագոսա նահանգի կազմի մեջ, Արագոն ինքնավար  կազմում է։ Տեղական ինքնակառավարման մարմինը գտնվում է Ռիբերա-Բաղա-դել-Էբրո շրջանի կազմում։ Զբաղեցնում է 118,40 քառ. կմ տարածք։ Ըստ 2010 թվականի մարդահամարի տվյալների բնակչությունը կազմում է 2111 մարդ։


== Արտաքին հղումներ ==
Официальная страница
Տեսիտուրա

Տեսիտուրա, երաժշտական ստեղծագործության հնչյունների ընդհանուր բարձրական դիրքը՝ այդ ստեղծագործությանը կատարող երգչական ձայնի կամ նվագարանի ձայնածավալի հարաբերությամբ։ Տարբերում են տվյալ ձայնի կամ նվագարանի ցածր, միջին և բարձր տեսիտուրաներ։ Որպես կանոն, գեղարվեստականորեն առավել գնահատելին միջին տեսիտուրան է, որ համապատասխանում է երգչի կամ նվագարանի առավել դյուրին, հարմար ձայնարտադրությանը, բնական հնարավորություններին։
Էսկիքյոյ (այլ կիրառումներ)

Էսկիքյոյ, կարող է վերաբերել՝

Էսկիքյոյ - գյուղ Արևմտյան Հայաստանում, Խարբերդի վիլայեթի Մալաթիայի գավառում
Էսկիքյոյ - գյուղ Արևմտյան Հայաստանում, Սեբաստիայի վիլայեթի Եվդոկիայի գավառում
Էսկիքյոյ - գյուղ Արևմտյան Հայաստանում, Սեբաստիայի վիլայեթի Սեբաստիայի գավառում
Ջոզեֆ Դիլինջեր

Ջոզեֆ Դիլինջեր (անգլ.՝ Joseph A. Dellinger, 1961), ամերիկացի սիրողական աստղագետ, մասնագիտությամբ երկրաֆիզիկոս։


== Կենսագրություն ==
Հեղինակ է ընդերքի հետախուզման ժամանակ անիզոտրոպ ալիքների տարածման վերաբերյալ հետազոտության, այնուամենայնիվ, նա իր հայտնիության համար պարտական ​​է Տեխաս նահանգի Ստաֆֆորդ քաղաքի Ֆորտ Բենդ աստղագիտական ակումբում իր գործունեությանը։


== Հայտանգործություններ ==
Փոքր մոլորակների կենտրոնը նրան վերագրում է 77 աստերոիդների հայտնաբերումը, որոնք արվել են 2000-2009 թվականներին, որոնցից 34-ը այլ աստղագետների հետ համատեղ՝ Դեն Բիվեր, Դենիս Բորգման, Ուիլյամ Դիլոն, Մաքս Իսթմեն, Փոլ Գարոսսինո, Սինթիա Գուստավա, Էնդրյու Լոուի, Քիթ Ռիվիչ, Փոլ Սավա, Կարլ Սեքստոն և Դոն Ուելս։
Նրա պատվին է անվանակոչվել (78392) Դիլինջեր աստերոիդը։


== Ծանոթագրություններ ==


== Արտաքին հղումներ ==
«Ֆորտ Բենդ աստղագիտության ակումբի կայքը» (անգլերեն)
Պալուո

Պալուո (ֆր.՝ Palluaud), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 274 մարդ, բնակչության խտությունը` 31.97 մարդ/կմ²։ Բնակավայրը զբաղեցնում է 8.57 կմ² տարածք։


== Աշխարհագրություն ==
Գտնվում է Փարիզ քաղաքից 430 կմ հարավ, Պուատիե քաղաքից` 140 կմ հարավ, Անգուլեմ քաղաքից` 34 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 149 աշխատունակ (15-64 տարեկան) բնակիչ, որոնցից ակտիվ էին 97-ը, իսկ ոչ ակտիվները` 52։ Ակտիվության ցուցանիշը կազմում է 65,1 %։ 97 աշխատունակ մարդկանցից աշխատել է 79 անձ (46 տղամարդ և 33 կին)։ Գործազուրկ են եղել 18 անձ (12 տղամարդ և 6 կին)։ 52 անաշխատունակներից 11-ը եղել են աշակերտներ կամ ուսանողներ, 21-ը` թոշակառուներ, իսկ 20-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ուչեբնոե (գյուղ, Բելոգորսկի շրջան)

Ուչեբնոե (ուկրաիներեն՝ Учебне, Ղրիմի թաթարերեն՝ Yuqarı Toplu), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։
2001 թվականի տվյալներով Ուչեբնոե գյուղում բնակվում էր 88 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զախարովցի (գյուղ, Խմելնիցկիի շրջան)

Զախարովցի (ուկրաիներեն՝ Захарівці), գյուղ Ուկրաինայի Խմելնիցկիի մարզի Խմելնիցկիի շրջանում։
2001 թվականի տվյալներով Զախարովցի գյուղում բնակվում էր 463 մարդ։ Բնակավայրը զբաղեցնում է 2311 կմ² տարածք։ Բնակչության խտությունը կազմում էր 200,35 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էներգետիկ ըմպելիք

Էներգետիկ ըմպելիք, ոչ ալկոհոլային, գազավորված խմիչք,։
Էներգետիկ ըմպելիքները պայմանականորեն բաժանվում են 2 տեսակի՝ առաջինները պարունակում են մեծ քանակությամբ կոֆեին (ավելի շատ օգտակար է մինչ ուշ գիշերներն աշխատող մարդկանց կամ սովորող ուսանողների համար), մյուս խմբի մեջ մտնող էներգետիկները պարունակում են մեծ քանակությամբ վիտամիններ (նախատեսված է ակտիվ մարդկանց համար, ովքեր իրենց ազատ ժամանակն անցկացնում են մարզասրահներում)։ Պարունակում են նաև գլյուկոզ, որն արագ ներթափանցում է արյան մեջ, մասնակցում օքսիդացման գործընթացներին և էներգիա է ապահովում մկաններին, ուղեղին և կյանքի համար կարևոր մյուս օրգաններին։ Մեկ գավաթ սուրճի ազդեցությունը տևում է 1-2 ժամ, իսկ էներգետիկ ըմպելիքինը ` 3-4 ժամ։


== Բացասական ազդեցությունները մարդկանց վրա ==
Շատ էներգետիկ ըմպելիքներ պարունակում են մեծ քանակությամբ վիտամիններ, որոնք առաջացնում են դող մարմնի վերջույթներում և արագացնում են սրտի աշխատանքը։
Ըմպելիքներում առկա կոֆեինը կարող է առաջացնել նյարդային ջղաձգումներ։ Կոֆեինի ազդեցությունը տևում է 3-5 ժամ, որից հետո օրգանիզմին անհրաժեշտ է լինում հանգիստ։ Ընդհանրապես` կոֆեինը առաջացնում է կախվածություն։
Մեկ օրում 2-ից ավելի էներգետիկ ըմպելիքների օգտագործումը ունենում է բացասական հետևանքներ՝ ճնշման կտրուկ բարձրացման, կամ արյան մեջ շաքարի մակարդակի բարձրացման տեսքով։


== Արտաքին հղումներ ==

ԱՄՆ-ի բնակչությունը չարաշահում է էներգետիկների օգտագործումը


== Աղբյուրներ ==
Հրո Երկիր (ազգային պարկ)

Հրո Երկիր (իսպ.՝ Parque Nacional Tierra del Fuego), ազգային պարկ, գտնվում է Արգենտինայի հարավային մասում, Հրո Երկիր (Իսլա-Գրանդե դե Տյերրա դել Ֆուեգո) կղզում, Ուշուայից 11 կմ արևմուտք։
Պարկը հիմնադրվել է 1966 թվականի հոկտեմբերի 15-ին և ընդլայնվել 1966 թվականին։ Այսօր նրա մակերեսը կազմում է 630 քառ. կմ։ Այն մոլորակի ամենահարավային ազգային պարկն է և Արգենտինայում առաջինն է, որ ստեղծվել է ծովափին։ IUCN դասակարգմամբ պատկանում է II կարգի։
Ազգային պարկում են  գտնվում  Ամերիկայի ճանապարհային ցանցի վերջնակետը և աշխարհի ամենահարավում գտնվող երկաթուղին (FCAF): Պարկի տարածքի մեջ են մտնում Ռոկա լիճը և Ֆանյանո լճի մի մասը։ Ազգային պարկի հարավային մասը Բիգլի նեղուցի հյուսիսային ափերն են։


== Կլիմա ==
Պարկի կլիման մեղմ է, հիմնականում շատ են տեղումները, մառախուղները և ուժեղ քամիները։ Քամիների հիմնական ուղղությունը արևմտյան է։ Տեղումների միջին քանակը տարեկան կազմում է մինչև 700 մմ։ Տեղումները հիմնականում լինում են մարտից մայիս ընկած ժամանակահատվածում։ Ամառային շրջանի միջին ջերմաստիճանը կազմում է 10 °C, և ձմռանը մոտավորապես  0 °C: Միջին տարեկան ջերմաստիճանները ֆիքսվել են մոտակա Ուշույա քաղաքի համար և կազմել են  5,4 °C, մաքսիմալ ջերմաստիճանը` 14,2 °C և մինիմալը` 2,4 °C:


== Աշխարհագրություն ==
Տարածքում ծովի մակարդակից 500-600 մ բարձրության վրա գտնվում են Մագելանի անտառները, ավելի բարձր` ալպյան լեռնային բուսականությունը, գագաթին` սառցադաշտեր։ Պարկի լանդշաֆտը սառցային քայքայման արդյունք է հանդիսանում։


== Ծանոթագրություններ ==


== Արտաքին հղումներ ==
Parque Nacional Tierra del Fuego Archived 2011-09-03 at the Wayback Machine. — Տեղեկություններ պարկի մասին
Ֆուտբոլի Եվրոպայի առաջնություն 2012 (անցումային խաղեր)

Ֆուտբոլի Եվրոպայի 2012 թ․ առաջնության անցումային խաղերն անցկացվել են 2011 թ․֊ի նոյեմբերի 11֊ից 15֊ը։ Անցումային խաղերում որոշվեցին Եվրոպայի առաջնությանը մասնակցող 4 թիմեր, որոնք խմբերում զբաղեցրել էին երկրորդ տեղերը։


== Վիճակահանություն ==
Խաղերի վիճակահանությունն անցկացվել է 2011 թ․֊ի հոկտեմբերի 13֊ին Կրակով քաղաքում։ Վիճակահանությամբ որոշվելու էին 4 զույգեր, նաև տնային և արտագնա խաղերի հերթականությունը։
Վիճակահանության ժամանակ հաշվի էր առնվելու թիմերի ունեցած վարկանիշները։


== Խաղեր ==


=== Առաջին խաղեր ===


=== Պատասխան խաղեր ===


== Ծանոթագրություններ ==


== Հղումներ ==
Եվրո 2012 -ը ՈՒԵՖԱ պաշտոնական կայքում(անգլ.)
Ալախուելա (գավառ)

Անվան այլ կիրառումների համար տե՛ս՝ Ալախուելա (այլ կիրառումներ)Ալախուելա (իսպ.՝ Alajuela), գավառ Կոստա Ռիկայի Ալախուելա նահանգում։


== Աշխարհագրություն ==
Գտնվում է նահանգի հարավարևելյան մասում։ Վարչական կենտրոնը Ալախուելա քաղաքն է։
Բնակչությունը ըստ 2011 թվականի տվյալների կազմում է 254 886 մարդ։ Տարածքը՝ 388,43 կմ²։


== Շրջաններ ==
Գավառը բաժանված է 14 շրջանների՝

Ալախուելա
Սան Խոսե
Կառիսալ
Սան Անտոնիո
Գուաս
Սան Իսի
Սաբանիլյա
Սան Ռաֆայել
Ռիո Սեկունդո
Դեսամպարադոս
Տուռուկարես
Տամբոր
Գարիտա
Սան Միգել


== Ծանոթագրություններ ==
Մահվան հաղթարշավ (նկար)

Մահվան հաղթարշավ (հոլ.՝ De triomf van de dood), Պիտեր Բրեյգել Ավագի նկարներից։ Ստեղծվել է 1562 թվականին։


== Նկարագրություն ==
Կտավը ներկայացնում է ամայացած, անպտուղ հող, ուր կմախքների բանակը ցանում է սարսափ, քաոս և մահ` հնարավոր ամեն տանջանքի ենթարկելով խաղաղ բնակիչներին։ Նրանք սարսափահար այս ու այն կողմ են փախչում. որոշ մարդիկ փորձում են հակահարված տալ, մյուսներն ուղղակի լյուտնյա են նվագում` գերադասելով չնկատելու տալ կարարվող իրադարձությունները։ Նկարի կենտրոնում գտնվող ձի հեծած կմախքը մեծ մանգաղով կատաղաբար հնձում է մարդկանց, ովքեր խառնիխուռն բազմությամբ փախչում են ապաստարան` չգիտակցելով, որ այն հսկա ծուղակ է` դագաղի տեսքով։ Բոլորն առանց բացառության` գյուղացիներից մինչև թագավոր, մահվան հաղթարշավի զոհերն են։ Աշխարհը կործանվում է զանգերի տագնապալի հնչյունների ներքո, որ հնչեցնում են վերին ձախ անկյունի կմախքները։
Կտավում առանձին տարրերի առատությունը ներկայացնում է 16-րդ դարի առօրյա կյանքի բազմաթիվ կողմերը` հագուստից մինչև ժամանցի տարբեր ձևեր` թղթախաղ, նարդի։ Բրելգելը պատկերել է երաժշտական տարբեր գործիքներ, մեխանիկական հին ժամացույցներ, որսորդության դրվագներ, թաղման արարողություն, ինչպես նաև մահապատժի տարատեսակներ` գլխատում, կախաղան և նույնիսկ պարանոցին ջարաղացքարեր կապելով խեղդամահ անելը։
«Մահվան հաղթարշավ» կտավում Բրեյգելը միավորել է պատկերավորման երկու տարբեր ավանդույթներ` Հյուսիսային վերածննդի` իր համար սովորական փորագրությունը` «մահվան պար» թեմայով, և մահվան հաղթարշավի իտալական տեսակետը, որ նա կարող էր տեսած լինել Պալերմոյի Պալացո Սկլաֆանիի ֆրեսկոներում և Պիզայի Կամպո Սանտո գերեզմանոցում։
Արվեստագետների մեծ մասը համակարծիք է այն տեսակետին, որ «Մահվան հաղթարշավում», ինչպես նկարչի նույն թեմայով այլ գործերում` «Անմիտ Գրետան», «Խռովահույզ հրեշտակների անկումը», նկարիչն արտահայտել է հասարակության տագնապալից և անորոշ տրամադրությունները, որոնք իշխում էին Իսպանական Նիդերլանդներում Նիդերլանդական հեղափոխության (1568) նախընթաց ժամանակաշրջանում։
Կտավի պատմությունը ստույգ է ինչև 1614 թվականը, երբ այն հիշատակվել է Անտվերպենի բնակիչ Ֆիլիպս վան Վալկենիսեի ունեցվածքում։ 1745 թվականին, փոխելով մի քանի տերերի, կտավը դառնում է Իսպանիայի արքա Ֆիլիպ V-ի կնոջ` Իզաբել Ֆարնեզեի սեփականությունը։ Մինչև 1827 թվականը նկարը մնացել է Լա Գրանխա պալատում, որից հետո փոխանցվել է Պրադո թանգարանին, որտեղ էլ պահվում է մինչ օրս։


== Ծանոթագրություններ ==


== Գրականություն ==
Friedländer, M.J., Early Netherlandish Painting. Volume XIV: Pieter Bruegel, (Engl. transl.) Leyden (1976).
Gibson W.S. (1977)։ Bruegel։ London 
Grossman F. (1973)։ Pieter Bruegel: Complete Edition of the Paintings (3rd ed.)։ London 
Stechow W. (1969)։ Pieter Bruegel։ New York 


== Արտաքին հղումներ ==
Պիտեր Բրեյգել Ավագի աշխատանքները
1166

1166 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1166 թվականն է, 
XII դարի 66-րդ տարին։
Զուբովո (գյուղ, Բոլիշևսկոե գյուղական բնակավայր)

Անվան այլ կիրառումների համար տե՛ս՝ ԶուբովոԶուբովո (ռուս.՝ Зубово), գյուղ Ռուսաստանի, Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դակստեն (Ստորին Հռենոսի գավառ)

Դակստեն (ֆր.՝ Dachstein), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 1458 մարդ, բնակչության խտությունը` 195.44 մարդ/կմ²։ Բնակավայրը զբաղեցնում է 7.46 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 17 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1058 աշխատունակ (15-64 տարեկան)  բնակիչ, որոնցից ակտիվ էին 830-ը, իսկ ոչ ակտիվները` 228։ Ակտիվության ցուցանիշը կազմում է 78,4 %։ 830 աշխատունակ մարդկանցից աշխատել է 771 անձ (407 տղամարդ և 364 կին)։ Գործազուրկ են եղել 59 անձ (40 տղամարդ և 19 կին)։ 228 անաշխատունակներից 94-ը եղել են աշակերտներ կամ ուսանողներ, 76-ը` թոշակառուներ, իսկ 58-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նոնա Աղաջանովա

Նոնա Ռաֆայելի Աղաջանովա (մայիսի 19, 1960(1960-05-19), Թբիլիսի, Վրացական ԽՍՀ, ԽՍՀՄ), հայ ռեժիսոր, սցենարիստ, պրոդյուսեր։


== Կենսագրություն ==
Նոնա Աղաջանովան ծնվել է 1960 թվականին Թբիլիսի քաղաքում։ Կինոյով սկսել է հետաքրքրվել դեռ մանուկ հասակից, որի մեջ մեծ դեր է խաղացել քեռին՝ Կառլեն Աղաջանովը, ով Մոսֆիլմում լեգենդար մարդ էր և աշխատել էր այնպիսի հայտնի մարդկանց հետ, ինչպիսիք են Ակիրա Կուրասավան, Միխայիլ Բոնդարչուկը, Էլդար Ռյազանովը, Գրիգորի Չուխրայը։ Կառլենը «Երգիծական և երաժշտական ֆիլմերի» միավորման տնօրենն էր, որի գեղարվեստական ղեկավարը Գեորգի Դանելիան էր։
1981 թվականին ավարտել է Մոսկվայի մշակույթի պետական ինստիտուտի ռեժիսուրայի ֆակուլտետը՝ Գրիգորի Ռոշալի արվեստանոցը։ Աշխատանքային գործունեությունն սկսվել է «Մոսֆիլմից», որտեղ 1982-1999 թվականներին աշխատել է որպես ռեժիսոր։ Աղաջանովան կինոստուդիայում միակ ռեժիսորի օգնականն էր, ով բարձրագույն կրթություն ուներ։
Շուտով կինեմատոգրաֆից Նոնան տեղափոխվեց հեռուստատեսություն։ ՆՏՎ, ТВ-6, ТВС հեռուստաալիքների պրոդյուսերի տեղակալն էր, այնուհետև գլխավոր պրոդյուսերը։
Թվիստ ստուդիայի («TVист») հիմնադիրն ու ղեկավարն է, որը տարեկան նկարահանում է 5 ֆիլմ։


== Ֆիլմագրություն ==


=== Ռեժիսոր ===


=== Սցենարիստ ===


=== Պրոդյուսեր ===


=== Դերերը կինոյում ===


== Ծանոթագրություններ ==


== Արտաքին հղումներ ==
От "Райских яблочек" до "Вкуса граната" Archived 2014-07-16 at the Wayback Machine.
Վարսենիկ Սոսյան

Վարսենիկ Ավետիսի Սոսյան (1931, Ագարակ), հայ քանդակագործ։


== Կենսագրություն ==
Վարսենիկ Սոսյանը ծնվել է 1931 թվականին Ագարակում։ 1954 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը, 1960 թվականին՝ Երևանի գեղարվեստա-թատերական ինստիտուտը։ 1958 թվականից մասնակցել է ցուցահանդեսների։


== Ծանոթագրություններ ==
Սոլդատսկոե (գյուղ, Օնուֆրիևի շրջան)

Անվան այլ կիրառումների համար տե՛ս՝ ՍոլդատսկոեՍոլդատսկոե (ուկրաիներեն՝ Солдатське), գյուղ Ուկրաինայի Կիրովոգրադի մարզի Օնուֆրիևի շրջանում։
2001 թվականի տվյալներով Սոլդատսկոե գյուղում բնակվում էր 20 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(6232) Զուբիցկիա

(6232) Զուբիցկիա (անգլ.՝ Zubitskia), աստերոիդ աստերոիդների հիմնական գոտում։ Հայտնաբերվել է 1985 թվականի սեպտեմբերի 19-ին Նիկոլայ և Լյուդմիլա Չեռնիխների Նաուչնիում։
Միջին հեռավորությունը Արեգակից կազմում է 2,243523 ա. մ., առավելագույնը մոտենում է 1,9154 ա. մ. հեռավորության վրա և հեռանում 2,5716 ա. մ.։ Արեգակի շուրջ մեկ ամբողջական պտույտ է կատարում 1227,42 երկրային օրվա ընթացքում, իր ուղեծրով շարժվելով միջինում 0,293297 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,95° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6232) Զուբիցկիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օլիվիա Թեյլոր Դադլի

Օլիվիա Թեյլոր Դադլի (անգլ.՝ Olivia Taylor Dudley նոյեմբերի 4, 1985(1985-11-04), Սան Լուիս Օբիսպո շրջան, Կալիֆոռնիա, ԱՄՆ), ամերիկացի դերասանուհի։ Առավել հայտնի է Syfy հեռուստաալիքով հեռարձակված «Կախարդները» հեռուստասերիալում կատարած դերով։


== Կենսագրություն ==
Ծնողները՝ Սանդրա և Ջիմ Դադլնիներն են։ 17 տարեկանում Օլիվիան տեղափոխվել է Լոս Անջելես։
Կինոյում իր առաջնաելույթը կատարել է 2007 թվականին։ Ներառված է «5-Second Films» թատերախմբի կազմում։ Նկարահանվել է «Չիլերամա», «Չեռնոբիլյան օրագրեր», «Վատիկանյան գրառումներ», «Պարանորմալ երևույթներ 5։ 3D ուրվականներ» և այլ ֆիլմերում։ 2015 թվականին սկսել է «Կախարդները» սերիալում կատարել գլխավոր դերերից մեկը։


== Ֆիլմագրություն ==


== Ծանոթագրություններ ==
Ախլաթյան (Սյունիքի մարզ)

Ախլաթյան, գյուղ Հայաստանի Հանրապետության Սյունիքի մարզի Սիսիանի տարածաշրջանում, Սիսիան քաղաքից մոտ 8 կմ հարավ։ Բնակչությունը` ▼535 մարդ (2011)։
Նախկինում նույն անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Սիսիանի շրջանի։ 1995 թվականից մտնում է ՀՀ Սյունիքի մարզի մեջ։


== Աշխարհագրություն ==
Ծովի մակերևույթից բարձր է 1750 մետր։ Հեռավորությունը մարզկենտրոն Կապանից 118 կմ է, նախկին շրջկենտրոն Սիսիանից՝ 14 կմ։ Մակերեսը 33.91 քառակուսի կիլոմետր է։ Աշխարհագրական դիրքը հարթավայրային է։ Գտնվում է Այրի գետի (Սիսիան գետի վտակներից) աջ ափին։


=== Պատմություն ===
Ախլաթյան նախկին գյուղը, որը գտնվում է այժմյանից 300-400 մետր դեպի հարավ, 1931 թվականի ապրիլի 28-ի երկրաշարժից հիմնահատակ ավերվել է, և ավելի քան 100 մարդ է զոհվել։ Բնակիչները տեղափոխվել ու նոր գյուղ են հիմնել։


=== Անվանում ===
Գյուղի անվան հետ կապված կա լեգենդ, ըստ որի՝ այդ տեղում եղել է արոտավայր, որտեղ գտնվել է «Ալխաթ» տեսակի մեծ տանձի ծառ, որից էլ իբր ծագել է Ախլաթյան անվանումը։


== Բնակչություն ==
Ըստ ՀՀ 2011 թ. մարդահամարի արդյունքների` Ախլաթյանի մշտական բնակչությունը կազմել է 535, առկա բնակչությունը` 438 մարդ։ Գյուղը մշտապես բնակեցված է եղել հայերով, բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, դաշտավարությամբ, ծխախոտագործությամբ, այգեգործությամբ, բանջարաբուծությամբ և մեղվապահությամբ։


== Պատմամշակութային կառույցներ ==
Սուրբ Սարգիս եկեղեցու ավերակները մնում են հին գյուղատեղիում, որը գտնվում է նորից 300-400 մ հարավ։ Շրջակայքում կան բնակավայրերի ավերակների հետքեր, հայտնաբերվել են կավե և բրոնզե իրերով հարուստ դարաններ։ Գյուղում կան շատ ստորգետնյա հանքային աղբյուրներ, որոնցից մեկը գտնվում է գյուղի կենտրոնում։


== Հայտնի մարդիկ ==
Մարուս Հասրաթյան, պատմաբան, հնագետ, ՀԽՍՀ ԳԱ թղթակից անդամ
Արմեն Բեգլարյան, Ախլաթյանի նախկին գյուղապետը, ով 2016 թվականի ապրիլի 4-ին Արցախա-ադրբեջանական ռազմական ընդհարումների ժամանակ գտնվել է ռազմաճակատ մեկնող Սիսիանի ջոկատի ավտոբուսում և դարձել ադրբեջանական անօդաչու թռչող սարքի արձակած ռմբակուծումների զոհը։


== Տես նաև ==
Ախլաթյանի պատմության և մշակույթի անշարժ հուշարձանների ցանկ (Սյունիքի մարզ)


== Ծանոթագրություններ ==


== Արտաքին հղումներ ==
Էջը Սյունիքի մարզպետարանի կայքում Archived 2012-06-06 at the Wayback Machine.
Համայնքի ղեկավարի Էջը Սյունիքի մարզպետարանի կայքում Archived 2014-01-29 at the Wayback Machine.
Սակրե Կյոր բազիլիկ

Սակրե Կյոր բազիլիկ (ֆր.՝ Basilique du Sacré Cœur կամ պարզապես Սակրե Կյոր, «Սուրբ սրտի բազիլիկ», այսինքն՝ Քրիստոսի սիրտը), կաթոլիկ եկեղեցի Փարիզում՝ կառուցված 1875-1914 թվականներին ճարտարապետ Պաուլ Աբադիի կողմից բյուզանդական ոճով, գտնվում է Մոնմարտր բլրի վերևում՝ քաղաքի ամենաբարձր տեղում (130 մետր)։


== Նկարագրություն ==
Գմբեթի ձևը կրկնօրինակվել է Ֆրանսիայի հարավում գտնվող Պերիգյոյի Սեն Ֆրոնում XII դարի բազիլիկայի գմբեթը։ Գլխավոր գմբեթի բարձրությունը 83 մ է, իսկ զանգակատանը՝ 100 մ։ Բազիլիկի զանգերից մեկը՝ «Սավոյարը» ( la Savoyarde) կազմում է 19 տոննա, իսկ լեզվակինը՝ 850 կգ, բերված է Անսիից 1891 թվականին և համարվում է Փարիզի ամենամեծ զանգը։
Բազիլիկի ներսը զարդարված է վիտրաժներով և մոնումենտալ խճանկարներով, թեման՝ «Ֆրանսիայի մեծարումը Քրիստոսի սրտում», կատարված 1912-1922 թվականներին նկարիչ Լյուկ-Օլիվիե Մերսոնի (Luc-Olivier Merson, 1846-1920 թվականներ) կողմից։
Մոնմարտրի բարձունքից, ուր տանում են բազմահարկ, ընդարձակ աստիճանները, բացվում է Փարիզի համայնապատկերը և պարզ եղանակին երևում են շուրջ 50 կմ շառավղով։


== Պատմություն ==

Նոր տաճարի կառուցման առաջարկն ի հիշատակ ֆրանկո-պրուսական պատերազմի զոհերի՝ առաջարկված 1871 թվականին, ենթարկվել է ուժեղ քննադատությունների, սակայն 1873 թվականին ստացել է համաձայնությունը պատգամավորների կողմից կառուցել այն հանրային բաժանորդագրությունների հավաքած միջոցներով։ Երբ դրվեցին առաջին քարերը (1875 թվական հունիսի 16), նրանցից մեկի մեջ դրվեց բրոնզե մեդալիոն «Ֆրանսիան ներկայանում է Քրիստոսին մոնմարտրյան բազիլիկով», ֆրանսիական մեդալներով լի տուփով, ինչպես նաև մագաղաթ արձանագրություն հիմնադրված բասիլիկայի արարողության առաջնորդ Սակրե Կյորի կողմից։
Աշխատանքները շուտով ընդհատվեցին նրա համար, որպեսզի ամրապնդվեր բլրի հողն առանց հին կորիզում գտնվող քարհանքերի։ Շինարարությունն ավարտվել է միայն 1914 թվականին։


== Հղումներ ==
http://www.sacre-coeur-montmartre.com/
http://www.paris.fr/Monuments/Sacre.Coeur/(չաշխատող հղում)
http://www.france-paris.ru/sacrecoeur.php
http://www.sacred-destinations.com/france/paris-sacre-coeur
https://www.google.com/maps?q=paris,+france&ll=48.886681,2.342706&spn=0.003003,0.010274&t=h&hl=en
http://www.world-city-photos.org/Paris/photos/Sacre_Coeur/
Արփիարյան

Արփիարյան, հայկական ազգանուն։


== Ազգանունը կրողներ ==
Արփիար Փիլիպպոսի Արփիարյան (1851-1908), արձակագիր, հրապարակախոս, գրական քննադատ, խմբագիր։
Տիգրան Փիլիպպոսի Արփիարյան (1854-1914), հրապարակախոս։
Ֆիլիպ Արփիարյան (1885-1956), ծաղրանկարիչ, ճարտարապետ։


== Ծանոթագրություններ ==
Օգակի

Օգակի (ճապ.՝ 大垣市 Ōgaki-shi), քաղաք Ճապոնիայում՝ Գիֆու պրեֆեկտուրայում։
2018 թվականի հոկտեմբերի 31-ի տվյալների համաձայն՝ քաղաքի բնակչությունը կազմում է 161 539 մարդ, իսկ բնակչության խտությունը՝ 380 մարդ/կմ2։ Քաղաքը զբաղեցնում է 206,57 կմ2 տարածք։ Ամեն տարի նոյեմբեր ամսին քաղաքը հյուրընկալում է Բաշյո փառատոնը։


== Աշխարհագրություն ==
Օգակին գտնվում է Գիֆու պրեֆեկտուրայի Նոբի դաշտավայրում։ Այն հայտնի է որպես Ճապոնիայի ամենակենտրոնական քաղաքը։ 2006 թվականին քաղաքի կազմի մեջ են ներառվել Կամիսիձու և Սունոմատա բնակավայրերը։ Այսպիսով, քաղաքը կազմված է երեք միմյանցից անջատված շրջաններից։ Կենտրոնական շրջանն է Օգակին, արևելյանը՝ Սունոմատան, իսկ հարավարևմտյանը՝ Կամիսիձուն։ Քաղաքի միջով հոսում է Իբի գետը։


=== Հարևան բնակավայրեր ===
Գիֆու պրեֆեկտուրա
Գիֆու
Հասիմա
Միձուհո
Անպաչի
Իկեդա
Սեկիգահարա
Տարուի
Յորո
Միե պրեֆեկտուրա
Ինաբե
Սիգա պրեֆեկտուրա
Մաիբարա
Տագա


== Բնակչություն ==
Քաղաքի բնակչության շարժը ներկայացված է աղյուսակում․


== Կլիմա ==
Քաղաքի կլիման մերձարևադարձային մուսսոնային է։ Բնութագրվում է շոգ և չոր ամառներով և մեղմ ձմեռներով։


== Ծանոթագրություններ ==


== Արտաքին հղումներ ==
Ōgaki City official website (ճապոներեն)
Վարազ-Տիրոց Գ Բագրատունի

Վարազ-Տիրոց Գ Բագրատունի, հայ իշխան 646-670 թվականներին՝ Բագրատունիների տոհմից։
Եղել է Սմբատ Ե Բագրատունու որդին, Աշոտ Բ Բագրատունու ավագ եղբայրը։ Իշխանական կալվածքն է եղել ոչ միայն Բարձր Հայքի Սպեր գավառը, այլև պապից՝ Վարազ-Տիրոց Բ Բագրատունուց ժառանգած Տայքը։
Բագրատունիների տոհմական կալվածքները և տիտղոսը ժառանգել է հորից։ Ունեցել է չորս որդի՝ Սմբատ, Աշոտ, Վասակ, Բագրատ։ Նրանցից միայն առաջինն է ղեկավարել Բագրատունիների տոհմը՝ իրենց հորեղբոր՝ հայոց իշխան Աշոտ Բագրատունուց հետո։ Վասակի և Բագրատի որդիները՝ Աշոտը և Սահակը, դարձել են հայոց իշխաններ, համապատասխանաբար 732-748 և 753-770 թվականներին։


== Տես նաև ==
Վարազ-Տիրոց Բագրատունի (այլ կիրառումներ)
Բագրատունիների տոհմածառ


== Գրականություն ==
Cyrille Toumanoff, Les dynasties de la Caucasie chrétienne de l'Antiquité jusqu'au xixe siècle։ Tables généalogiques et chronologiques, Rome,‎ 1990, p. 122.
Քավեր տարբերակ

Քավեր-տարբերակ կամ ծածկոց տարբերակ (անգլ.՝ cover version), հեղինակային երաժշտական կոմպոզիցիա (հիմնականում հայտնի) այլ երաժշտի կամ կոլեկտիվի կատարմամբ։ Քավեր-տարբերակի կատարումը անպայման պետք է պարունակի բնօրինակ երաժշտական կոմպոզիցիայի տարրերը, որի (այդտեղից էլ անվանումն է՝ քավեր) վրա է դրվում նոր երաժշտական գործիքավորման տարրերը։ Մեկ հեղինակի կամ խմբի քավեր-տարբերակների հավաքածուն թրիբյուտ է կոչվում։
Քավեր-տարբերակը ռեմիքսի (երկի յուրաքանչյուր տարբերակի) մասնավոր դեպքն է։


== Տես նաև ==
Քավեր խումբ
Քավեր կատարող
Թրիբյութ ալբոմ


== Արտաքին հղումներ ==
COVERIUM - Cover Songs social network and catalog (անգլ.)
Celebrities are not only talented (անգլ.)
1999 թվականը գրականության մեջ

Տարվա առավել նշանակալի իրադարձություններից էր ռուս մեծ պոետ Ա. Ս. Պուշկինի 200-րդ հոբելյանը։ Այս հոբելյանին նվիրված էին շատ միջոցառուներ։ 1999 թվականի Նոբելյան մրցանակակիրն էր գերմանացի գրող Գրաս Գյուտերը։ Այդ տարի հարատարակվել էր Վիկտոր Պելևինի «Պի» generation պաշտամունքային սիրավեպ։

։


== Իրադարձություններ ==
Սեպտեմբերին դուրս է եկել «Նովայա Պոլշա» ռուսերեն ամսագրի առաջին համարը՝ մշակույթի, գրականության, հասարակության և պատմության մասին։
Ճապոնիայում սկսեց հրատարակվել Ultra Jump ամսագիրը Սեյնեն Մանգայի մասին։
Սանկ Պետերբուրգում ստեղծվել է ամենամսյա «Նովայա Ռուսկայա Կնիգա» քննադատա-գրագիտական ամսագիրը (գոյություն է ունեցել մինչև 2002)։
Պ. Պ. Բաժովայի 120-րդ հոբոլյանին նվիրված հիմնվեց իր անունով մրցանակ։
Ռուսաստանում հիմնադրվեց նոր գրականական գրքերի շարք «Գոլոսա։ Վեկ XX»
Մայիս ամսից Իզրաելում սկսեց թողարկեվել «Իռուսալիմսկի ժուռնալ», եռամսյա հրապարակումը ժամանակակից Իզռաելիան գրականություն ռուսերենով։


== Միջոցառումներ ==
Հունիսի 14-ից 17 Ռուսաստանի գրականության ինստիտուտում անցկացվեց համառուսական երիտասարդ մասնագետների կոնֆիրենս «Սլավոնա-Ռուսական ձեռագիր ժառանգության հարցեր».։
Գատչինայում կայացավ հինգերորդ ռուսական կինոֆիստիվալը «Գրականություն և կինո»։
Սեպտեմբերի 22-26 կայացավ Առաջին Մոսկովյան միջազգային պոետների փառատոն։
Դեկտեմբերի 21-24 կայացավ «Անճանաչելի գրականություն. պատմության և տիպաբանության հարցերը» գիտական կոնֆերենցիան։


== Հոբելյաններ ==

Փետրվարի 3, Լաո Շեի 100-րդ հոբելյան
Մարտի 7, Չեխ պոետ և բանահավաք Ֆրանտիշեկ Լադիսլավ Չելակովսկիի 200-րդ հոբելյան
Ապրիլի 22, Ռուս գրող Վլադիմեր Վլադիմիրի Նաբոկովի 100-րդ հոբելյան
Մայիսի 20, Օնրո դե Բալզակ ֆրանսիացի գրողի 200-րդ հոբելյան
Մայիսի 23, Անգլիացի պոետ Տոմաս Գուդի 200-րդ հոբելյան
Հունիսի 6, Ռուս մեծ պոետ Ա. Ս. Պուշկինի 200-րդ հոբելյան
Հուլիսի 21, Ամերիկացի գրող Նեբելյան մրցանակակիր Էռնեստ Միլեռ Հեմինգվեյի 100-րդ հոբելյան
Օգոստոսի 24, Արգենտիանցի գրող, պոետ և հրապարակախոս Խորխե Լուիս Բորխեզի 100-րդ հոբելյան
Օգոստոսի 28, Ռուս գրող Անդրեյ Պլատոնովի 100-րդ հոբելյան .։


== Մրցանակներ ==


=== Միջազգային ===
Գյունտեր Գրասը ստացել է Նոբելյան մրցանակ գրականությունից «Իր խաղային և մռայլ առակները լուսավորեւմ են պատմության կերպարը» ձևակերպման համար
Բուկերյան մրցանակ - Ջ. Մ. Կուտզեն ստաել է «Խայտառակություն»
Դուբլինյան գրականական մրցանակ - Միլեռ Էնդրյու «Ստեղծարար ցավ»
Երուսաղեմի մրցանակ - Դոն Դելիլո
Արքայազն Աստուրիսկիի գրականության մրցանակ - Գյունտեր Գրաս
Ագաթի մրցանակ - Իրլին Ֆլովեր «Mariner’s Compass» վեպ
Գրինցան Կավուրի մրցանակ - Վ. Ս. Նայպոլ
Վիլենիցայի մրցանակ - Էրիկ Պեդրետի


== Ծանոթագրություններ ==
Վայելչագրություն

Վայելչագրություն, գեղագրություն (հուն․՝ καλλιγραφία - կալիգրաֆիա), գեղեցիկ գրության արվեստ։
Վայելչագրության պատմությունը կապված է տառի և գրության միջոցների, պատմության և արվեստի ոճական զարգացման հետ։ Վայելչագրության ոճը գծագրությունների պարզության, տարածության վրա ընթերցելու հնարավորության, արագագրության, դեկորատիվ զարդանկարների հակում ունի։ Անտիկ դարաշրջանում Եվրոպայում ստեղծվել են հունարեն, և լատիներեն գրության դասական նմուշներ։
Վայելչագրության հայտնի վարպետներն են եղել Վան Սի Չժին (4-րդ դար), Սյուան Ցզուն (8-րդ դար), Մի Ֆեյը (11-րդ դար, Չինաստան), Իբն Մուկլան (10-րդ դար), Յակուտ Մուստասիմին (13-րդ դար, Բաղդադ), Միր Ալի Թեբրիզին (15-րդ դար), Միր Ալի Ծարավին, Ահմեդ ալ Հուսեյնին (16-րդ դար, Իրան և Միջին Ասիա)։
Հայոց գրերի զարգացմանը զուգընթաց մշակվել է նաև գրչության արվեստը ստեղծվել են հայոց գրերի մի քանի տեսակներ՝ գրչագիր, գլխագիր կամ երկաթագիր, բոլորգիր, շղագիր։ Վայելչագրությունը գրչության արվեստի կարևոր մասն է, որն իբրև առարկա դասավանդվել է հայկական դպրոցներում։ Գրիգոր Տաթևացին այն կոչել է «արուեստ գրոյն»։ Հայոց գրերի տարբեր տեսակների առկայությունը և 11-րդ դար կեսից գործածության մեջ մտած զարդագիրն իր զանազանությամբ, ինչպես նաև 13-րդ դարի վերջից կիրառվող նոտրգիրը վայելչագրության զարգացման լայն հնարավորություններ են ստեղծել։ Վարպետ գրիչը կոչվել է «գրչապետ», «քաջ քարտուղար», «հռետոր» և այլն։ Մեզ հասած հազարավոր ձեռագրերի, վավերագրերի և վիմագրությունների մեջ մեծ թիվ են կազմում բարձր արվեստով կատարված գործերը։ Մեծ արժեք են ներկայացնում Լագարյան (Սահակ Վանանդեցի), Մուղնու (Հովհաննես Սանդղկավանեցի), Գագիկ թագավորի (անհայտ գրիչ), Բագնայրի (Իգնատիոս Անեցի), Հաղպատի (Մարգարե և Հակոբ), Հեթում թագավորի և Վասակ արքայաեղբոր (Թորոս Ռոսլին), Կեռան թագուհու (Ավետիս) Ավետարանները, ինչպես նաև Ներսես Լամբրոնացու համար Գրիգոր Սկևռացու գրած Նարեկը, Ստեփանոս Սկևռացու Հեթում արքայորդու ճաշոցը, Օշին թագավորի ժամագիրքը, րաբունապետներ Եսայի Նչեցու, Գրիգոր Տաթևացու, Թովմա Մեծոփեցու ձեռագրերը և բազմաթիվ այլ հուշարձաններ։
Տարբեր ժամանակներում վայելչագրության պահանջները տարբեր են եղել, որպես ընդհանուր պահանջներ առանձնացվում են՝ տառապատկերների ճիշտ գրությունը, տառերի տեղադրության, համաչափության, թեքության և գրատեսակի պահպանումը։ 


== Պատկերասրահ ==
Զակրոս

Զակրոս (հուն․՝ Ζάκρος), գյուղ Հունաստանում, տեղակայված է Կրետեի արևելյան ափին՝ Սիտիա քաղաքից 38 կմ արևելք։ Մտնում է Կրետե պերիֆերիայի Լեսիթիոն պերիֆերիկ միավորի արևելյան հատվածում՝ Սիտիա համայնքում (դիմ)։ 2011 թվականի մարդահամարի տվյալներով բնակչության թիվը կազմել է 640 մարդ։


== Պատմություն ==
Կրետեի ամենակարևոր հնագիտական ​​վայրում՝ Զակրոսում են գտնվում մինոական քաղաքակրթության շինությունների ավերակները, այդ թվում՝ Կրետեի պալատներից մեկը։ Ենթադրվում է, որ Զակրոսը հին Կրետեի չորս վարչական կենտրոններից մեկն էր, և դրա ռազմավարական դիրքն ու լավ ամրացված նավահանգիստը քաղաքը դարձնում էին Փոքր Ասիայի վրա կենտրոնացած կարևոր առևտրային կենտրոն։
Քաղաքում իշխանությունը պատկանում էր մ.թ.ա. մոտ 1900 թվականին Զակրոսում կառուցված պալատի տերերին։ Ք.ա. մոտ 1600 թվականին պալատը վերակառուցվել է և գոյություն ունեցել ևս 150 տարի՝ մինչև մ.թ.ա. 1450 թվականը։ Այս ընթացքում պալատն ու քաղաքը ևս ավերվել են, ինչպես և մինոական քաղաքակրթության մնացած հիմնական կենտրոնները, բացառությամբ Կնոսոսի։ Ներկայումս պալատի ավերակները Կրետեի տեսարժան վայրերն են և գրավում են բազմաթիվ զբոսաշրջիկների։


== Աշխարհագրություն ==
Զակրոսը և Կատո Զակրոսն անցնում են հայտնի «Մեռյալների կիրճով», որն այդպես է կոչվել դրա կողքին գտնվող քարանձավներում հայտնաբերված բազմաթիվ գերեզմանների պատճառով։
Այնտեղ տանող ճանապարհն անցնում է Պալեկաստրոն գյուղով, որտեղ թեքվում է դեպի հարավ։ Ասֆալտապատ ճանապարհն ավարտվում է Կատո Զակրոսի մոտով։


== Հնագիտություն ==
Առաջին հնագետը, որն աշխատել է Զակրոսում, Դ. Ջ. Հովարդն էր՝ Աթենքի Բրիտանական հնագիտական դպրոցի արշավախմբի հետ։ Արշավախումբը հայտնաբերել է 12 շինություն։ 1961 թվականին պեղումները շարունակել է Նիկոլաոս Պլատոնը, որը հայտնաբերել է պալատը։ Գտնվել է Գծային Ա նամակի մի քանի կավե տախտակ։ Բացի այդ, հնէաբանները գտել են հինավուրց բավիղներ, որոնք նման են Կնոսոսի և Ֆեստոսի բավիղներին։


== Զակրոս համայնք ==
Զակրոս համայնքը ներառում է 9 բնակավայր։ 2011 թվականի մարդահամարի տվյալներով բնակչությունը կազմել է 747։ Տարածքը 60,008 քառակուսի կիլոմետր է։


== Բնակչություն ==


== Ծանոթագրություններ ==


== Արտաքին հղումներ ==
«Կատո Զակրոս»։ weltrav.narod.ru։ Վերցված է 2017-08-22 
«Archaeological site in Zakros» (անգլերեն)։ Ministry of Culture and Sports։ Վերցված է 2017-08-22  
«Պալատ Զակրոս»։ archi.1001chudo.ru։ Վերցված է 2017-08-22
Միջին տարիքի ճգնաժամ

Միջին տարիքի ճգնաժամ, երկարաժամկետ հուզական վիճակ (դեպրեսիա), որը կապված է միջին տարիքի իրենց փորձի գերագնահատման հետ, երբ հնարավորություններից շատերը, որոնք մարդը երազել է փոքր կամ երիտասարդ ժամանակ, արդեն անվերադարձ անցել են (կամ թվում է, որ անցել են), իսկ սեփական ծերության սկիզբը գնահատվում է, որպես իրական ժամանակի (այլ ոչ թե «ինչ-որ ապագայում») իրադարձություն։


== Ախտանիշները ==
Դեպրեսիա
Սեփական անձի նկատմամբ խղճահարություն
Դատարկություն
Ամուսնության կամ կարիերայի թակարդի զգացողություն
Կյանքի արդար չլինելու զգացողությունԱխտանիշները սրվում են ֆիզիկական վիճակի վատթարացմամբ`քաշի ավելացում, տոկունության նվազեցում, կնճիռներ, մաշկի կախ ընկնել, մազերի թափվելը, հակառակ սեռի նկատմամբ նվազեցված պահանջարկ։


== Արտաքին դրսևորումներ ==
Հասած նպատակից մերժում, չնայած մյուսների ձեռքբերումների դրական գնահատմանը,
Կյանքի համար նախկինում մեծ նշանակություն ունեցող երևույթների հետաքրքրության կորչում,
Ուղեկցող անձանց շրջանակի փոփոխումը՝ ավելի նշանակալի կարող են դառնալ պատահական մարդկանց կարծիքները,
Կողմնորոշիչ արժեքների փոփախությունը,
Ավելի ազատ և տարօրինակ պահվածք։


== Գրականություն ==
Стайн М. В середине жизни. Юнгианский подход = In Midlife: A Jungian perspective. — М.: Когито-Центр, 2009. — 160 с. — (Юнгианская психология). — ISBN 978-5-89353-270-8
Холлис Дж. Перевал в середине пути: Как преодолеть кризис среднего возраста и найти новый смысл жизни. — М.: Когито-Центр, 2013. — 206 с. — (Юнгианская психология). — ISBN 978-5-89353-350-7
Холлис Дж. Обретение смысла во второй половине жизни: Как наконец стать по-настоящему взрослым = Finding meaning in the second half of life. — М.: Когито-Центр, 2012. — 334 с. — (Юнгианская психология). — ISBN 978-5-89353-358-3


== Ծանոթագրություններ ==


== Արտաքին հղումներ ==
Կյանքի իմաստի և նպատակի Յունգիական հոգեբանություն
Կյանքի իմաստի և կրկնակի ճգնաժամ մարդու կյանքում
Հարցազրույց յունգիական վերլուծաբան Ստանիսլավ Ռաեվկու հետ, կյանքի միջին ճգնաժամի մասին
Պրոսելսհայմ

Պրոսելսհայմ  (գերմ.՝ Prosselsheim), քաղաք Գերմանիայի Բավարիա երկրամասում։
Ենթարկվում է Ստորին Ֆրանկոնիա վարչական շրջանին։ Գտնվում է Վյուրցբուրգ շրջանի կազմում։ Բնակչությունը կազմում է 1188 մարդ (ըստ 2010 թվականի դեկտեմբերի 31-ի տվյալների)։ Տարածքը կազմում է 20,03 կմ²։ Պաշտոնական կոդ՝ 09 6 79 174։


== Ծանոթագրություններ ==


== Արտաքին հղումներ ==
Պաշտոնական էջ
H.O.T.

H.O.T. (կորեերեն՝ 에이치오티), հարավկորեական այդոլների առաջին սերնդի երաժշտական խումբ (բոյբենդ, ստեղծված 1996 թվականին SM Entertainment-ի հիմադիր և կառավարիչ՝ պրոդյուսեր Լի Սումանի կողմից, SM Entertainment-ի ենթակայության տակ գտնվող առաջին խումբն է)։
Դեբյուտը տեղի է ունեցել 1996 թվականին «We Hate All Kind of Violence» ալբոմով։ Կազմալուծվել է 2001 թվականին։ Ընդհանուր առմամբ վաճառել է միլիոնից ավել ալբոմ ։
Հինգ տարի գոյության ընթացքում բավականին հավտնի է եղել Հարավային Կորեայի և հարակից երկրների, հիմնականում Չինաստանի և Թայվանի, դեռահասների շրջանում։ Խմբի երգերը հանդիսանում են ռեփի և բալլադի խառնուրդ, որոնք հիմնականում կատարում էր Կանտան՝ լիդ-վոկալիստը։
Խմբի անվանումը High-Five Of Teenagers-ի հապավումն էր։


== Կազմ ==
Մուն Հիջուն ( կորեերեն՝ 문희준, անգլ.՝ Moon Hee-joon), ծնվել է 1978 թվականի մարտի 14-ին,
Ջան Ուհյոկ  (կորեերեն՝ 장우혁, անգլ.՝ Jang Woo-hyuk), ծնվել է 1978 թվականի մայիսի 8-ին,
Թոնի Ան (կորեերեն՝ 토니안, անգլ.՝ Tony An), ծնվել է 1978 թվականի հունիսի 7-ին,
Կանտա (կորեերեն՝ 강타, անգլ.՝ Kangta), իրական անունը՝ Ան Չիլհյոն (կորեերեն՝ 안칠현, անգլ.՝ Ahn Chil-hyun), ծնվել է 1979 թվականի հոկտեմբերի 10-ին,
Ի Ջեվոն (կորեերեն՝ 이재원, անգլ.՝ Lee Jae-won), ծնվել է 1980 թվականի ապրիլի 5-ին։


== Սկավառակագրություն ==
We Hate All Kinds of Violence (1996)
Wolf and Sheep (1997)
Resurrection (1998)
I Yah! (1999)
Outside Castle (2000)


== Ֆիլմագրություն ==
Age of Peace (2000)


== Ծանոթագրություններ ==


== Արտաքին հղումներ ==
H.O.T. http://hot.smtown.com/ H.O.T. H.O.T.. պաշտոնական կայք  (կոր.)
Профиль H.O.T. Archived 2021-01-21 at the Wayback Machine. на сайте KBS World (անգլերեն)
Н.О.Т. на сайте AllMusic
(3688) Նավախո

(3688) Նավախո (անգլ.՝ Navajo), աստերոիդ աստերոիդների գոտու արտաքին մասում։ Հայտնաբերվել է 1981 թվականի մարտի 30-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,222689 ա. մ., առավելագույնը մոտենում է 1,6824 ա. մ. հեռավորության վրա և հեռանում 4,763 ա. մ.։ Արեգակի շուրջ մեկ ամբողջական պտույտ է կատարում 2113,13 երկրային օրվա ընթացքում, իր ուղեծրով շարժվելով միջինում 0,170363 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,56° անկյուն։
Նավախո աստերոիդը պատկանում է Գրիքուայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 3,1 - 3,27 ա. մ. միջակայքում ընկած մեծ կիսաառանցքներով, և ոչ քիչ քան 0,35 էքսցենտրիսիտետ։ Այս ընտանիքի աստերոիդները ունեն են Յուպիտերի հետ 2:1 ուղեծրային ռեզոնանս։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3688) Նավախո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շվեդիայի ֆուտբոլի ազգային հավաքական

Շվեդիայի ֆուտբոլի ազգային հավաքական, ներկայացնում է Շվեդիան միջազգային խաղերում և վերահսկվում է Շվեդական ֆուտբոլային միության կողմից։ Թիմը գոյություն ունի 1908 թվականից։ ՖԻՖԱ-ի և ՈՒԵՖԱ-ի կողմից ընդունվել է 1927 թվականի աշնանը։ Առաջին պաշտոնական խաղը անցկացրել է 1908 թվականի մայիսի 29-ին Նորվեգիայի ազգային հավաքականի դեմ, հաղթել է 11:3 հաշվով։ Ամենամեծ պարտությունը Շվեդիայի ազգային հավաքականը տարել է 1908 թվականի հոկտեմբերի 20-ին, Անգլիայի ազգային հավաքականի դեմ խաղում։


== Ծանոթագրություններ ==


== Արտաքին հղումներ ==
National team statistics
RSSSF archive of results 1908-
RSSSF archive of most capped players and highest goalscorers
RSSSF archive of coaches
World Cup history at Planet World Cup
National teams statistics at Bolletinen.se
Details of all matches
Ռասվետ (գյուղ, Միյակինսկի շրջան)

Անվան այլ կիրառումների համար տե՛ս՝ ՌասվետՌասվետ (ռուս.՝ Рассвет, բաշկիրերեն՝ Рассвет), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 359 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գորյայնովո (գյուղ, Սաֆոնովսկի շրջան)

Գորյայնովո (ռուս.՝ Горяйново), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)